หากเอ่ยถึงโรงอาหารในโรงพยาบาลแล้ว ใครๆก็อาจจะคิดว่ารสชาติคงจะไม่อร่อย จืดชืดเหมือนในโรงพยาบาล ในที่นี่ไม่เลยค่ะ กินได้ทุกวันไม่เบื่อเลย

ตั้งแต่ต้นปีใหม่มานี้มีเมนูอาหารเพิ่มขึ้นมากมาย
และวันที่ขายอาหารก็เพิ่มขึ้นจากเดิมจ-ศ เพิ่มเป็นเสาร์ด้วย (แต่ร้านน้อยกว่าและสลับกันขายค่ะ)

เมนูแนะนำ และเมนูใหม่ๆ ได้แก่

#ก๋วยเตี๋ยวต้มยำลูกชิ้นปลา
มีหลายแบบ ตั้งแต่ต้มยำธรรมดา ต้มยำมะนาว ต้มยำเย็นตาโฟ รสชาติจัดจ้าน ใครเป็นหวัดทานแล้วจมูกโล่งแน่นอน ราคาถ้วยละ 35-40 บาท

#ข้าวไข่เจียว
เมนูพื้นฐาน แต่ถ้าได้ทานร้อนๆกับข้าวสวยนี่อิ่มฟินไปเลยค่ะ

#ข้าวยำไก่แซ่บ
เมนูใหม่ที่อร่อยเว่อร์ ไก่กรอบๆคลุกเคล้ากับเครื่อง แซ่บอย่าบอกใคร สั่งยำไก่แซ่บเฉยๆหรือพร้อมข้าวสวยก็ได้

#ข้าวต้มปลา/ไก่/ทะเล
เนื้อสัตว์สะอาดสดดี เหมาะสำหรับคนป่วย

#ไอศกรีมโคน 
เดิมเป็นไอศกรีมตักทรงเครื่องมีรสเดียว แต่เปลี่ยนมาเป็นบีบจากตู้ มีหลายรสทีเดียว วนิลา ชาเขียว เผือก รสรวม เปลี่ยนคละกันไปในแต่ละวัน

#ป๊อปคอร์น
มีหลายรสให้เลือก ทั้งรสเนยธรรมดา บาบีคิว และอื่นอีกมากมาย

#อาหารตามสั่ง
ก๋วยเตี๋ยวผัด หมี่ผัด ข้าวผัด เป็นต้น เพิ่มขึ้นมาจากที่เคยขายแต่ข้าวราดแกงอย่างเดียว แต่คอนเฟิ์มว่าแม่ครัวทำอร่อย ฝีมือไม่ตกเลย (แค่แอบแพงนิด กับ2อย่าง35บาท)